Document ID: 32008R1167

ΚΑΝΟΝΙΣΜΌΣ (ΕΚ) αριθ. 1167/2008 ΤΟΥ ΣΥΜΒΟΥΛΊΟΥ
της 24ης Οκτωβρίου 2008
για την τροποποίηση και την αναπροσαρμογή του κανονισμού (ΕΚ) αριθ. 1334/2000 περί κοινοτικού συστήματος ελέγχου των εξαγωγών ειδών και τεχνολογίας διπλής χρήσης
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη Συνθήκη περί ιδρύσεώς της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1)
Σύμφωνα με τον κανονισμό (ΕΚ) αριθ. 1334/2000 του Συμβουλίου (1), τα είδη διπλής χρήσης (συμπεριλαμβανομένων του λογισμικού και της τεχνολογίας) πρέπει να υπόκεινται σε πραγματικό έλεγχο εξάγονται από την Κοινότητα.
(2)
Για να επιτραπεί στα κράτη μέλη και στην Κοινότητα να τηρήσουν τις διεθνείς υποχρεώσεις τους, με το Παράρτημα I του κανονισμού (ΕΚ) αριθ. 1334/2000 έχει καταρτισθεί κοινός κατάλογος ειδών και τεχνολογίας διπλής χρήσης που αναφέρεται στο άρθρο 3 του εν λόγω κανονισμού, ο οποίος θέτει σε εφαρμογή τους διεθνώς αναγνωρισμένους ελέγχους ειδών διπλής χρήσης, στο πλαίσιο ιδίως της ρύθμισης του Wassenaar, του Καθεστώτος Ελέγχου Τεχνολογίας Πυραύλων (MTCR), της Ομάδας Προμηθευτών Πυρηνικών Υλικών (NSG), της Ομάδας της Αυστραλίας και της Σύμβασης για τα Χημικά Όπλα (CWC).
(3)
Σύμφωνα με το άρθρο 11 κανονισμού (ΕΚ) αριθ. 1334/2000 του Συμβουλίου, τα Παραρτήματα Ι και IV πρέπει να αναπροσαρμόζονται σύμφωνα με τις συναφείς υποχρεώσεις και δεσμεύσεις, και τις τυχόν τροποποιήσεις αυτών, που έχει αναλάβει κάθε κράτος μέλος ως μέρος των οικείων διεθνών καθεστώτων μη διάδοσης και διευθετήσεων ελέγχου των εξαγωγών ή με την κύρωση των οικείων διεθνών συνθηκών.
(4)
Είναι σκόπιμο να τροποποιηθούν τα Παραρτήματα Ι και IV του κανονισμού (ΕΚ) αριθ. 1334/2000 ώστε να ληφθούν υπόψη οι τροποποιήσεις που ενέκριναν η ρύθμιση του Wassenaar, η Ομάδα της Αυστραλίας, και το MTCR μετά τις τροποποιήσεις που επήλθαν στα εν λόγω Παραρτήματα με τον κανονισμό (ΕΚ) αριθ. 1183/2007 (2)
(5)
Για να απλοποιηθούν οι αναφορές για τις αρχές ελέγχου των εξαγωγών και τους οικονομικούς παράγοντες, είναι αναγκαίο να δημοσιευθεί αναπροσαρμοσμένη και ενοποιημένη έκδοση των Παραρτημάτων του κανονισμού (ΕΚ) αριθ. 1334/2000.
(6)
Ο κανονισμός (ΕΚ) αριθ. 1334/2000 θα πρέπει, επομένως να τροποποιηθεί αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα Παραρτήματα του κανονισμού (ΕΚ) αριθ. 1334/2000 αντικαθίστανται από το κείμενο του Παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την τριακοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 24 Οκτωβρίου 2008.

Labels: 12
7
3
5